Minrie Greeff | News | NWU | North-West University
In 1994 is sy aangestel as Hoof van die Departement Verpleegkunde aan die Potchefstroomse Universiteit vir Christelike Hoër Onderwys. In 1999 is die posisie verander na dié van die Direkteur van die Skool vir Verpleegkunde (1999-2004) in die nuutgestigte Fakulteit Gesondheidswetenskappe by die Noordwes-Universiteit. Sy het gespesialiseer is Psigiatriese Verpleegkunde. Sy is 'n erkende navorser en is reeds wyd gepubliseerd in nasionale en internasionale wetenskaplike joernale, en het haar bevindinge by verskeie nasionale en internasionale konferensies aangebied. In die afgelope paar jaar het sy haar navorsingsinspanning hoofsaaklik op MIV-en vigs-verwante aspekte gefokus.
Sy was projekleier van verskeie groot navorsingsprojekte wat befonds is deur die NNS, NIH, en SANPAD. In 1997 het sy aan die spits getaan van die Telematiese Verpleegkundeprogram wat daarop gemik was om geleenthede aan benadeelde verpleegsters in Suid-Afrika te gee. Dit het een van die grootste en mees suksesvolle programme oor 'n afstand aangebied deur die Noordwes-Universiteit geword. Sy was 'n lid van die Verpleegkunde Standaardontwikkelingsliggaam vir agt jaar, en vir vyf jaar 'n raadslid van die Suid-Afrikaanse Verpleegkunderaad. Sy was 'n lid van die navorsingskomitee (2005 - 2006), sowel as die verkose direkteur van die navorsingskomitee, en ook lid van die raad van direkteure van die Tau Lambda-at-Large Chapter van die Sigma Theta Tau International Honor Society for Nurses van 2006-2008. In 2008 het sy een van die Nasionale Navorsingstigting se gegradeerde navorsers geword (C2). Prof Greeff het al dikwels opgetree as konsultant vir die Regering asook private organisasies. Sy is in Junie 2009 genooi deur die Wêreld Gesondheid Organisasie om deel te wees van 'n span kundiges wat riglyne geformuleer het vir die bekendmaking van die kinders se MIV-status (gepubliseer 2011).
Prof Greeff het verskeie toekennings ontvang waarvan die mees onlangse die inlywing in die Heldesaal vir navorsers van die Forum vir Universiteitsdekane in Suid-Afrika (2011); 2011 nominasie as vrou van die jaar van die Amerikaanse Biografiese Instituut; inlywing in die Amerikaanse Biografiese Instituut se Professionele Heldesaal (2011), en die mees gesogte inlywin in die Internasionale Verpleegster Navorser Heldesaal van Sigma Theta Tau International op die 2 Augustus 2012 in Australië, insluit. Sy is ingelyf as lid van ASSAf sedert 2012